
На основу члана 57. Правилника о ближем уређивању поступка набавки у Агенцији за осигурање депозита (О.бр.ПС-546/20, О.бр.ПС-1004/23 и О.бр.ПС-1215/24), који се односи на набавке на које се Закон о јавним набавкама не примењује, дана 15.9.2026. годинe, 

АГЕНЦИЈА ЗА ОСИГУРАЊЕ ДЕПОЗИТА
објављује

ПОЗИВ ЗА ДОСТАВЉАЊЕ ПОНУДА
у поступку набавке услуге пресељења информатичке опреме Агенције 


ПОДАЦИ О НАРУЧИОЦУ

Наручилац: Агенција за осигурање депозита 
Адреса: Београд, Кнез Михаилова бр. 2. 
Матични број: 17606786
ПИБ: 104001240 
Интернет страница: www.aod.rs 

ПРЕДМЕТ НАБАВКЕ

Предмет набавке је набавка услуге пресељења информатичке опреме Агенције. Предмет набавке обухвата пружање услуге демонтаже, паковања, транспорта, преноса, монтаже и поновног повезивања ИТ опреме Агенције из пословних просторија у Кнез Михаиловој бр. 2. на нову локацију у пословни простор у Масариковој бр. 5. 

Набавка је неопходна због пресељења Агенције у нови пословни простор и потребе за организованим, стручним и безбедним пресељењем постојеће информатичке опреме на нову локацију. Ангажовањем стручног пружаоца услуга обезбеђује се правилна демонтажа, транспорт и поновно повезивање ИТ опреме, уз смањење ризика од њеног оштећења и прекида у раду информационих система. Набавка је оправдана потребом да се обезбеди континуитет пословних активности и несметано функционисање ИТ инфраструктуре након пресељења у нови пословни простор. 

Услуга обухвата пресељење рачунара, монитора, сервера, мрежне опреме, штампача, УПС уређаја и друге припадајуће информатичке опреме, уз обезбеђивање стручног и безбедног руковања опремом током процеса селидбе. 

Набавка се спроводи у циљу закључења уговора са изабраним понуђачем до окончања посла, а најдуже 3 месеца.
ТЕХНИЧКА СПЕЦИФИКАЦИЈА

Пресељење Агенције за осигурање депозита потребно је реализовати најкасније до 5. октобра 2026. године, односно у периоду од последње недеље септембра до прве недеље октобра.

Селидба ће се извршити са тренутне локације Наручиоца, Кнеза Михаила 2 (Палата Албанија), у пословни простор Палате Београд (Београђанка), на 11. спрату.

Услуга обухвата следеће активности:
· попис и означавање инвентара према инструкцијама Наручиоца, по потреби (сервери, рачунари, монитори, свичеви, рутери, gateway уређаји, UPS и друга IT опрема);
· искључивање и демонтажу опреме;
· безбедно паковање и заштиту опреме за транспорт;
· транспорт опреме до нове локације;
· унос и распоређивање опреме на новој локацији;
· монтажу и повезивање опреме, каблова, мрежне и друге инфраструктуре;
· поновно укључивање и основно тестирање функционалности серверске и мрежне опреме у сарадњи са Наручиоцем;
· по потреби, повезивање радних станица свих запослених у Агенцији (према инструкцијама Наручиоца; проверу и функционалност рада радних станица проверава Наручилац).
Посебно је потребно обратити пажњу на демонтажу опреме у рек орману и пресељење рек ормана.
У питању је Legrand рек орман 42U, димензија 600 × 800 mm, у којем се тренутно налазе:
· 3 сервера;
· storage;
· 2 свича;
· 2 gateway уређаја;
· 1 Legrand UPS 5000/5000.
На тренутној локацији потребно је извршити демонтажу наведених уређаја из рек ормана, као и самог рек ормана, а затим на новој локацији извршити његову поновну монтажу и инсталацију опреме.
Уколико је могуће, рек орман би требало транспортовати у монтираном стању, без наведене опреме у рек орману, коју је потребно транспортовати посебно, уз адекватно обезбеђивање током транспорта.
Осталу опрему из мрежно-серверске инфраструктуре потребно је само искључити и демонтирати из постојећих рек ормана на старој локацији, адекватно заштитити и транспортовати до нове локације. Преноси се само један рек орман.

Напомињемо да је у питању тренутна процена, коначан број уређаја може бити мањи у односу на број наведен у достављеном списку. 

Сав додатни потребни материјал потребан за повезивање опреме на новој локацији обезбеђује Наручилац (напоjни и patch каблови, 220V продужни каблови и остало ненаведено потребно за пуну функционалност наведене опреме).

	Опрема
	Количина

	Рачунар + laptop + tablet
	104 + 11 + 12

	Монитор
	76

	Штампач
	30

	Сервер
	13

	UPS
	10

	Пројектор
	4

	Рутери + свичеви
	15

	Скенер
	19

	Firewall
	1

	Рек орман
	1

	Тастатуре + мишеви
	100+ комада


КРИТЕРИЈУМИ ЗА ИЗБОР ПОНУЂАЧА

Понуђач треба да испуни следеће услове: 
· Да има искуство у пресељењу и транспорту IT, серверске и мрежне опреме; 
· Да обезбеди адекватно паковање, заштиту и безбедан транспорт опреме, посебно серверске, storage, мрежне опреме и UPS уређаја; 
· Да обезбеди одговарајући број обучених лица за демонтажу, транспорт и поновну монтажу опреме; 
· Да буде у могућности да изврши демонтажу, транспорт и поновну монтажу Legrand рек ормана 42U, као и поновну инсталацију опреме у рек орману; 
· Да се радови изводе у договору са овлашћеним представницима Наручиоца; 
· Да Понуђач сноси одговорност за безбедно руковање опремом током демонтаже, паковања, транспорта, уноса и монтаже; 
· Да обезбеди реализацију услуге у захтеваном року, односно у периоду од последње недеље септембра до прве недеље октобра, а најкасније до 1. октобра, према договору са Наручиоцем.

Доказ: Изјава понуђача, потписана од стране овлашћеног лица, којом понуђач потврђује да испуњава све наведене критеријуме за извршење услуге, да поседује потребно искуство и капацитете, као и да прихвата обавезе и одговорности у погледу начина, безбедности и рока реализације услуге.

Додатни услов:
· Понуђач треба да обезбеди одговарајућу заштиту опреме и одговорност за евентуалну штету насталу током реализације услуге.

Доказ: Изјава понуђача, потписана од стране овлашћеног лица, којом понуђач потврђује да ће обезбедити одговарајућу заштиту опреме и сносити одговорност за евентуалну штету насталу током реализације услуге. 

У случају настанке штете на опреми током реализације уговора Извршилац је дужан да накнади штету Наручиоцу у складу са одредбама Закона о облигационим односима.



СРЕДСТВО ОБЕЗБЕЂЕЊА ЗА ИСПУЊЕЊЕ УГОВОРНИХ ОБАВЕЗА 

Приликом закључења уговора понуђач предаје наручиоцу у депозит, као средство финансијског обезбеђења за испуњење уговорних обавеза бланко сопствену меницу, регистровану у Регистру меница и овлашћења Народне банке Србије. Менично овлашћење гласи на износ од 10% од уговорене вредности набавке без ПДВ-а. Рок важности менице је 15 (петнаест) дана дужи од истека рока за коначно извршење посла.

Понуђач је у обавези да уз меницу приложи: менично овлашћење, захтев за регистрацију менице и копију картона депонованих потписа, све у складу са захтевима из позива за достављање понуде.

Уколико понуђач приликом закључења уговора не достави меницу за испуњење уговорних обавеза, са захтеваном пратећом документацијом, уговор се неће сматрати закљученим, а Наручилац има право да позове следећег рангираног понуђача на закључење уговора. 

У случају да Извршилац: (1) не испуни своје уговорне обавезе на начин и у роковима утврђеним уговором или (2) своје уговорне обавезе изврши делимично или (3) уколико ангажује као подизвођача лице које није навео у понуди или (4) уколико његовом кривицом настане штета на опреми која је предмет овог уговора, Агенција ће активирати меницу. 

Након испуњења уговорних обавеза од стране Извршиоца у свему у складу са закљученим уговором, Наручилац ће, на писани захтев Извршиоца, вратити меницу.

НАЧИН ПОДНОШЕЊА ПОНУДЕ

Понуђач подноси понуду на Обрасцу понуде који се налази у Прилогу 1 овог позива. Понуда мора бити потписана од стране овлашћеног лица понуђача.

Понуђач је дужан да уз Образац понуде достави попуњен и потписан Модел уговора који се налази у Прилогу 2 овог позива.

Понуђач подноси понуду у затвореној коверти на адресу:

Агенција за осигурање депозита
Кнез Михаилова бр. 2
11000 Београд
Писарница, први спрат

Са назнаком: „Понуда у поступку набавке услуге пресељења информатичке опреме – НЕ ОТВАРАТИ“

РОК ЗА ДОСТАВЉАЊЕ ПОНУДЕ	

Понуда се сматра благовременом уколико је примљена од стране Наручиоца до понедељка, 21. септембра 2026. године,  до 12:00 часова.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.



Измене, допуне и опозив понуде

У року за подношење понуде понуђач може да измени, допуни или опозове своју понуду на начин који је одређен за подношење понуде, електронским путем. Понуђач је дужан да јасно назначи који део понуде мења односно која документа накнадно доставља. 

По истеку рока за подношење понуда понуђач не може да повуче нити да мења своју понуду.

ЦЕНА И НАЧИН ПЛАЋАЊА

Понуђач исказује цену у динарима, са и без пореза на додату вредност, са урачунатим свим трошковима које понуђач има у реализацији предметне набавке. За оцену понуде узеће се у обзир цена без пореза на додату вредност. Понуђач не доставља важећи комерцијални ценовник.

Укупна цена за предмет набавке даје се на Обрасцу понуде. Сви евентуални попусти на цену морају бити укључени у укупну цену. 
Цена је фиксна и не може се мењати за време трајања уговора. 

ВАЖНОСТ ПОНУДЕ

Понуда мора да важи најмање 30 дана од дана отварања понуде. У случају да понуђач наведе краћи рок вaжења понуде, понуда ће бити одбијена као неприхватљива. Наручилац може затражити од понуђача продужење рока важења понуде. Понуђач који прихвати захтев за продужење рока важења понуде не може мењати понуду.

КРИТЕРИЈУМ ЗА ДОДЕЛУ УГОВОРА

Одлука о додели уговора ће бити донета применом критеријума најниже понуђене цене услуге.

МОДЕЛ УГОВОРА О НАБАВЦИ 

У случају прихватања понуде, са изабраним понуђачем закључиће се уговор којим ће се дефинисати међусобна права и обавезе у вези предмета набавке, а према моделу уговора који се даје у Прилогу 2 овог позива.
 
Понуђач је дужан да попуни модел уговора, да га потпише и достави у оквиру своје понуде, чиме се саглашава са садржином уговора. 

ДОДАТНА ПОЈАШЊЕЊА У ВЕЗИ СА ПРИПРЕМОМ ПОНУДЕ

Додатна појашњења и информације у вези са припремом понуде понуђачи могу тражити искључиво путем електронске поште на адресу:

marko.gagovic@aod.rs  






ПРИЛОГ 1

ОБРАЗАЦ ПОНУДЕ 

Понуда бр. ____________ од ____________2026.  године за набавку услуге пресељења ИТ опреме

1) ОПШТИ ПОДАЦИ О ПОНУЂАЧУ

	Назив понуђача:

	



	Адреса понуђача:

	



	Матични број понуђача:

	



	Порески идентификациони број понуђача (ПИБ):

	

	Име особе за контакт:

	



	Електронска адреса понуђача (e-mail):


	

	Телефон:

	



	Број рачуна понуђача и назив банке:

	



	Лице овлашћено за потписивање уговора
	





2) ПОНУДУ ПОДНОСИ: 
	
А) САМОСТАЛНО 

	
Б) СА ПОДИЗВОЂАЧЕМ

	
В) КАО ЗАЈЕДНИЧКУ ПОНУДУ



Напомена: заокружити начин подношења понуде и уписати податке о подизвођачу, уколико се понуда подноси са подизвођачем, односно податке о свим учесницима заједничке понуде, уколико понуду подноси група понуђача



2) ОПИС ПРЕДМЕТА НАБАВКЕ 

у динарима
 
	
Набавка услуге пресељења ИТ опреме


	Укупна цена без ПДВ-а  
	

	Укупна цена са ПДВ-ом
	

	
Рок и начин плаћања

	

	
Рок важења понуде (минимум 30 дана)

	

	Рок извршења услуге (максимум 3 месеца од дана закључења уговора)
	




Место:_____________                                                                                                Понуђач:

Датум:_____________                                                                                  _____________________                                                        


Напомена: 

Образац понуде понуђач мора да попуни и потпише, чиме потврђује да су тачни подаци који су у обрасцу понуде наведени. 

Уколико понуђачи подносе заједничку понуду, група понуђача може да се определи да образац понуде потписују сви понуђачи из групе понуђача или група понуђача може да одреди једног понуђача из групе који ће попунити и потписати образац понуде.



ПРИЛОГ 2

Напомена: Модел уговора треба да буде попуњен и потписан од стране понуђача

МОДЕЛ УГОВОРА
О набавци услуге пресељења ИТ опреме

	Наручилац:
	Агенција за осигурање депозита, Београд, Кнез Михаилова бр. 2, ПИБ 104001240, матични број 17606786, коју заступа вршилац функције директора др Љубица Пантелић


	Извршилац:	
	___________________________________ са седиштем у  ______________, улица и број ______________________, ПИБ ________________, матични број ________, кога заступа  ____________________________
_____________________




Уговорне стране сагласно констатују:
· да је Наручилац објавио Позив за достављање понуда и позив у поступку набавке услуге пресељења ИТ опреме, дана 15.9.2026. године;
· да је Извршилац доставио благовремену и потпуну понуду бр. _______ дана _______.2026. године, која у потпуности одговара условима из позива, налази се у прилогу уговора и чини његов саставни део;
· да је дана _______2026. године донета Одлука о додели уговора којом је понуда Извршиоца проглашена најповољнијом.

Члан 1.

Предмет овог уговора је набавка услуге пресељења информатичке опреме Агенције из пословних просторија у Кнез Михаиловој бр. 2. у пословне просторије у Масариковој бр. 5, а у свему према техничкој спецификацији из Позива за достављање понуде и понуди Извршиоца, бр. _________ од дана ___________.2026. године.

Услуга из става 1. овог члана обухвата следеће активности:
· попис и означавање инвентара према инструкцијама Наручиоца, по потреби (сервери, рачунари, монитори, свичеви, рутери, gateway уређаји, UPS и друга IT опрема);
· искључивање и демонтажу опреме;
· безбедно паковање и заштиту опреме за транспорт;
· транспорт опреме до нове локације;
· унос и распоређивање опреме на новој локацији;
· монтажу и повезивање опреме, каблова, мрежне и друге инфраструктуре;
· поновно укључивање и основно тестирање функционалности серверске и мрежне опреме у сарадњи са Наручиоцем;
· по потреби, повезивање радних станица свих запослених у Агенцији (према инструкцијама Наручиоца; проверу и функционалност рада радних станица проверава Наручилац)
· демонтажа опреме у рек орману и пресељење рек ормана - Legrand рек орман 42U, димензија 600 × 800 mm, у којем се тренутно налазе:
· 3 сервера;
· storage;
· 2 свича;
· 2 gateway уређаја;
· 1 Legrand UPS 5000/5000.
Члан 2.

Укупна уговорена цена за предметну набавку из члана 1. Уговора износи ______________ динара без ПДВ-а, односно ______________ динара са обрачунатим ПДВ-ом.

Цена набавке из става 1. овог члана је дата у понуди Извршиоца бр. __________ од __________2026.  године и она је фиксна у току важења овог уговора.

Члан 3.

Укупна процењена вредност предметне набавке износи _____________________ динара без ПДВ-а, односно _________________ динара са ПДВ-ом (наручилац уписује процењену вредност набавке).

Члан 4.

Извршилац се обавезује да реализује услугу пресељења ИТ опреме која је предмет овог уговора у року од __________ дана од дана закључења уговора, а најдуже у року од 3 месеца од дана закључења уговора. 

Након извршеног пресељења ИТ ореме представник Наручиоца и представник Извршиоца потписују записник о квантитативном и квалитативном пријему посла, чиме потврђују да је уговор у целости реализован.

Члан 5.

Извршилац је дужан: 

· Да обезбеди адекватно паковање, заштиту и безбедан транспорт опреме, посебно серверске, storage, мрежне опреме и UPS уређаја; 
· Да обезбеди одговарајући број обучених лица за демонтажу, транспорт и поновну монтажу опреме; 
· Да изврши демонтажу, транспорт и поновну монтажу Legrand рек ормана 42U, као и поновну инсталацију опреме у рек орману; 
· Да спроводи активности у договору са овлашћеним представницима Наручиоца; 
· Да сноси одговорност за безбедно руковање опремом током демонтаже, паковања, транспорта, уноса и монтаже; 
· Да обезбеди одговарајућу заштиту опреме и одговорност за евентуалну штету насталу током реализације услуге.

У случају настанке штете на опреми током реализације уговора Извршилац је дужан да накнади штету Наручиоцу у складу са одредбама Закона о облигационим односима.

За реализацију овог уговора уговорне стране именују представнике, и то: 
· представник Наручиоца: Марко Гаговић,
· представник Извршиоца: _____________________________ (уписати име и презиме).

Члан 6. 

Извршилац је дужан да приликом закључења уговора преда Наручиоцу у депозит, као средство финансијског обезбеђења за испуњење уговорних обавеза, бланко сопствену меницу, регистровану у Регистру меница и овлашћења Народне банке Србије. Менично овлашћење гласи на износ од 10% од уговорене вредности набавке без ПДВ-а. Рок важности менице је 15 (петнаест) дана дужи од истека рока за коначно извршење посла.

Извршилац је у обавези да уз меницу приложи: менично овлашћење, захтев за регистрацију менице и копију картона депонованих потписа, све у складу са захтевима из позива за достављање понуда.

Уколико Извршилац приликом закључења уговора не достави меницу за испуњење уговорних обавеза, са захтеваном пратећом документацијом, уговор се неће сматрати закљученим, а Наручилац има право да позове следећег рангираног понуђача на закључење уговора. 

У случају да Извршилац: (1) не испуни своје уговорне обавезе на начин и у роковима утврђеним уговором или (2) своје уговорне обавезе изврши делимично или (3) уколико ангажује као подизвођача лице које није навео у понуди или (4) уколико његовом кривицом настане штета на опреми која је предмет овог уговора, Агенција ће активирати меницу. 

Након испуњења уговорних обавеза од стране Извршиоца у свему у складу са закљученим уговором, Наручилац ће, на писани захтев Извршиоца, вратити меницу.

Члан 7.

Овај уговор се закључује до окончања услуге пресељења информатичке опреме, а најдуже до 3 (три) месеца од дана потписивања. 

Члан 8.

Уговорне стране су сагласне да Извршилац, након извршене услуге пресељења ИТ опреме и потписивање записника о квантитативном и квалитативном пријему посла, достави фактуру за плаћање услуге, а да Наручилац изврши плаћање у року од _______ дана од дана пријема фактуре. 

Наручилац врши уплату рачун Извршиоца број _______________________, који се води код ________________________.

Члан 9.

На све што није предвиђено овим уговором примењиваће се одредбе закона који регулише облигационе односе.

Члан 10.

Уговорне стране су сагласне да све евентуалне спорове који настану у реализацији овог уговора решавају споразумно, а уколико то није могуће, спор ће се решавати пред надлежним судом у Београду.



Члан 11.

Уговор је сачињен у 4 (четири) примерка, од којих свака од уговорних страна задржава за своје потребе по 2 (два) примерка.



ЗА НАРУЧИОЦА                                                                                                      ЗА ИЗВРШИОЦА

___________________________                                                                        ______________________


Напомена:  
Модел уговора представља садржину уговора који ће бити закључен са изабраним понуђачем. Ако понуђач одбије да закључи уговор о набавци, наручилац може да закључи са првим следећим најповољнијим понуђачем.

